DA Den Europæiske Unions Tidende L 164/151

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 99 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af gasudladningslyskilder beregnet til gasudladningslygter på motordrevne køretøjer

omfattende al gældende tekst frem til:

Supplement 5 til den oprindelige udgave af regulativet — Ikrafttrædelsesdato: 19. august 2010

INDHOLDSFORTEGNELSE

REGULATIV

1. Anvendelsesområde

2. Administrative bestemmelser

3. Tekniske forskrifter

4. Produktionens overensstemmelse

5. Sanktioner i tilfælde af produktionens manglende overensstemmelse

6. Endeligt ophør af produktionen

7. Navn og adresse på de tekniske tjenester, der er ansvarlige for udførelse af godkendelsesprøvningerne, og på de administrative myndigheder

BILAG

Bilag 1 — Datablade for standardgasudladningslyskilder

Bilag 2 — Meddelelse vedrørende godkendelse (eller udvidelse, nægtelse eller tilbagekaldelse af godkendelse eller endeligt ophør af produktionen) af en type gasudladningslyskilde i henhold til regulativ nr. 99

Bilag 3 — Eksempel på godkendelsesmærkets udformning

Bilag 4 — Metode til måling af de elektriske og fotometriske egenskaber

Bilag 5 — Optisk opstilling til måling af buens placering og form og elektrodernes placering

Bilag 6 — Mindstekrav til fabrikantens kontrol af produktionens overensstemmelse

Bilag 7 — Prøveudtagning og overensstemmelsesniveauer i forbindelse med fabrikanternes prøvningsregistrering

Bilag 8 — Mindstekrav til prøveudtagning ved en inspektør

1. ANVENDELSESOMRÅDE

Dette regulativ finder anvendelse på gasudladningslyskilderne i bilag 1 beregnet til gasudladningslygter på motordrevne køretøjer.

2. ADMINISTRATIVE BESTEMMELSER

2.1. Definitioner

2.1.1. Udtrykket »kategori« anvendes i dette regulativ til at beskrive standardiserede gasudladningslyskilders forskellige grundlæggende konstruktion. Hver kategori har en særlig betegnelse, som for eksempel: »D2S«.

2.1.2. Gasudladningslyskilder af forskellig »type« (1) er gasudladningslyskilder inden for samme kategori, som er forskellige på væsentlige punkter som:

2.1.2.1. Fabriks- eller varemærke dvs.: a) Gasudladningslyskilder med samme fabriks- eller varemærke, som er fremstillet af forskellige fabrikanter, betragtes som forskellige typer. b) Gasudladningslyskilder, der er fremstillet af samme fabrikant, og som kun adskiller sig ved fabriks- eller varemærke, kan betragtes som samme type.

2.1.2.2. Pære- og/eller sokkelkonstruktion, i det omfang disse forskelle påvirker de optiske egenskaber

2.2. Ansøgning om godkendelse

2.2.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.

2.2.2. Ansøgninger om godkendelse skal være ledsaget af (se også punkt 2.4.2):

2.2.2.1. tegninger i tre eksemplarer med en sådan detaljeringsgrad at typen kan identificeres

2.2.2.2. en teknisk beskrivelse, herunder angivelse af ballast

2.2.2.3. tre prøver af hver farve, for hvilken der er indgivet ansøgning

2.2.2.4. et prøveeksemplar af ballasten.

2.2.3. Hvis en type gasudladningslyskilde kun ved fabriks- eller varemærke adskiller sig fra en type, der allerede er godkendt, er det tilstrækkeligt at indlevere følgende:

2.2.3.1. en af lygtefabrikanten udfærdiget erklæring om, at den indleverede type (bortset fra fabriks- eller varemærke) er identisk med og er fremstillet af den samme fabrikant, som har fremstillet den allerede godkendte type, hvis godkendelseskode skal angives

2.2.3.2. to prøver påført det nye fabriks- eller varemærke.

2.2.4. Før typegodkendelse meddeles, kontrollerer den kompetente myndighed, at der findes tilfredsstillende ordninger til sikring af effektiv kontrol af produktionens overensstemmelse.

2.3. Påskrifter

2.3.1. Gasudladningslyskilder, for hvilke der ansøges om godkendelse, skal på soklen eller pæren være påført:

2.3.1.1. ansøgerens fabriks- eller varemærke

2.3.1.2. den internationale betegnelse for den pågældende kategori

2.3.1.3. det nominelle wattforbrug; det er ikke nødvendigt at angive wattforbrug særskilt, hvis det er omfattet af den internationale betegnelse for den pågældende kategori

2.3.1.4. et tilstrækkelig stort felt til anbringelse af godkendelsesmærket.

2.3.2. Det i punkt 2.3.1.4 nævnte felt skal angives på de tegninger, der ledsager ansøgningen om godkendelse.

2.3.3. Der kan påføres andre angivelser end dem, der er omfattet af punkt 2.3.1 og 2.4.4 på soklen.

2.3.4. Den ballast, der er anvendt ved typegodkendelsen af lyskilden, skal være mærket med type- og varemærke og med den nominelle spænding og det nominelle wattforbrug som angivet i den pågældende lygtes datablad.

2.4. Godkendelse

2.4.1. Hvis alle prøveeksemplarer af en type gasudladningslyskilde, der indleveres i henhold til punkt 2.2.2.3 eller 2.2.3.2 opfylder forskrifterne i dette regulativ ved prøvning med ballasten i henhold til punkt 2.2.2.4, meddeles der godkendelse.

2.4.2. Der tildeles et godkendelsesnummer til hver enkelt godkendt type. Det første tegn angiver den ændringsserie, som omfatter de seneste større tekniske ændringer, som var foretaget af dette regulativ på udstedelsestidspunktet for godkendelsen.

Derefter kommer en identifikationskode bestående af højst to tegn. Kun de i fodnoten (2) angivne arabertal og versaler kan anvendes.

Samme aftalepart kan ikke tildele samme nummer til en anden type gasudladningslyskilde. Hvis ansøgeren ønsker det, kan samme godkendelsesnummer tildeles begge gasudladningslyskilder, der afgiver hvidt lys og selektivt gult lys (se punkt 2.1.2).

2.4.3. Godkendelse, udvidelse, nægtelse eller inddragelse af godkendelse af en gasudladningslyskilde eller endeligt ophør af produktionen i henhold til dette regulativ meddeles de kontraherende parter i overenskomsten, som anvender dette regulativ, ved hjælp af en formular svarende til modellen i bilag 2 til dette regulativ og en tegning fra ansøgeren i et format på højst A4 (210 × 297 mm) og mindst i størrelsesforholdet 2:1.

2.4.4. Gasudladningslyskilder, som er i overensstemmelse med en efter dette regulativ godkendt type, skal foruden det i punkt 2.3.1 foreskrevne mærke være påført et internationalt godkendelsesmærke, som er placeret på det i punkt 2.3.1.4 omhandlede sted og består af:

2.4.4.1. en trunkeret cirkel, som omslutter bogstavet »E«, efterfulgt af kendingsnummeret på den stat, som har meddelt typegodkendelsen (3)

2.4.4.2. godkendelsesnummeret, placeret i nærheden af den trunkerede cirkel.

2.4.5. Hvis ansøgeren har modtaget samme godkendelsesnummer for flere handels- eller varemærker, er et eller flere af disse tilstrækkelige med henblik på opfyldelse af punkt 2.3.1.1.

2.4.6. De i punkt 2.3.1 og 2.4.3 omhandlede mærker og angivelser skal være let læselige og må ikke kunne slettes.

2.4.7. Bilag 3 til dette regulativ indeholder et eksempel på godkendelsesmærkets udformning.

3. TEKNISKE FORSKRIFTER

3.1. Definitioner

3.1.1. »Gasudladningslyskilde«: en lyskilde, hvori lyset frembringes af en stabiliseret udladningsbue.

3.1.2. »Ballast«: Særlig strømforsyning til gasudladningslyskilden.

3.1.3. »Nominel spænding«: Indgangsspænding som angivet på ballasten.

3.1.4. »Nominelt wattforbrug«: Wattforbrug som angivet på gasudladningslyskilden og ballasten.

3.1.5. »Prøvespænding«: Den spænding ved ballastens indgangsklemmer, som foreskrives for gasudladningslyskilden og ved hvilken dens elektriske og fotometriske egenskaber skal prøves.

3.1.6. »Objektive værdi«: En elektrisk eller fotometrisk egenskabs konstruktivt bestemte værdi. Denne skal opnås inden for de specificerede tolerancer, når gasudladningslyskilden tilføres strøm ved prøvespændingen.

3.1.7. »Standard (etalon) gasudladningslyskilde«: Særlig gasudladningslyskilde, som anvendes ved prøvning af forlygter. Den har reducerede dimensionelle, elektriske og fotometriske egenskaber som angivet på det pågældende datablad.

3.1.8. »Referenceakse«: En akse, som er defineret i forhold til soklen, og som anvendes som reference for visse af gasudladningslyskildens dimensioner.

3.1.9. »Referenceplan«: Et plan, som er defineret i forhold til soklen, og som anvendes som reference for visse af gasudladningslyskildens dimensioner.

3.2. Almindelige forskrifter

3.2.1. Ethvert prøveeksemplar, der indleveres, skal være i overensstemmelse med de relevante forskrifter i dette regulativ ved prøvning med ballasten, jf. punkt 2.2.2.4.

3.2.2. Gasudladningslyskilder skal være således konstrueret, at de ved normal brug er og forbliver funktionsdygtige. De må heller ikke frembyde andre konstruktions- eller fremstillingsfejl.

3.3. Fremstilling

3.3.1. Gasudladningslyskildens pære må ikke frembyde ridser eller pletter, som kan nedsætte effektiviteten og den optiske ydelse.

3.3.2. Ved farvede (yder)pærer, skal pærens overflade, efter 15 timers drift med ballasten ved prøvespænding, gnides med en bomuldsklud gennemblødt med en blanding af 70 % n-heptan og 30 % toluen. Efter cirka fem minutter kontrolleres overfladen visuelt. Den må ikke frembyde nogen åbenlyse forandringer.

3.3.3. Gasudladningslyskilder skal være udstyret med standardsokler, der er i overensstemmelse med databladene for sokler i IEC Publication 60061, tredje udgave, som angivet i de individuelle datablade i bilag 1.

3.3.4. Soklen skal være robust og solidt fæstnet til pæren.

3.3.5. En gasudladningslyskildes overensstemmelse med forskrifterne i punkt 3.3.3-3.3.4 efterprøves ved visuel inspektion, ved kontrol af dimensionerne og om nødvendigt ved en prøvemontering.

3.4. Prøvninger

3.4.1. Gasudladningslyskilder skal ældes som angivet i bilag 4.

3.4.2. Alle prøveeksemplarer prøves med ballast i overensstemmelse med punkt 2.2.2.4.

3.4.3. Elektriske målinger udføres med instrumenter i mindst klasse 0,2 (0,2 % fuldskalanøjagtighed).

3.5. Elektrodernes, buens og stribernes placering og mål

3.5.1. Elektrodernes geometriske placering skal være som angivet på det relevante datablad. Et eksempel på en metode til måling af buens og elektrodernes placering findes i bilag 5. Der kan anvendes andre metoder.

3.5.1.1. Med gasudladningslyskilden slukket måles lyskildeelektrodernes placering og dimensioner før ældningsperioden ved hjælp af optiske metoder gennem glaskappen.

3.5.2. Buens form og forskydning skal være i overensstemmelse med forskrifterne på det relevante datablad.

3.5.2.1. Målingen foretages efter ældning med den lyskilde, som forsynes af ballasten, ved prøvespænding.

3.5.3. Stribernes placering, mål og transmission skal være i overensstemmelse med forskrifterne på det relevante datablad.

3.5.3.1. Målingen foretages efter ældning med den lyskilde, som forsynes af ballasten, ved prøvespænding.

3.6. Beskrivelse af aktivering og opstart samt gentænding i varm tilstand

3.6.1. Aktivering

Ved prøvning efter de i bilag 4 beskrevne betingelser skal gasudladningslyskilden tænde direkte og forblive tændt.

3.6.2. Opstart

Ved prøvning efter de i bilag 4 beskrevne betingelser skal gasudladningslyskilden som minimum udsende:

efter 1 sekund: 25 % af dens objektive lysstrøm

efter 4 sekunder: 80 % af dens objektive lysstrøm.

Den objektive lysstrøm er angivet på det relevante datablad.

3.6.3. Gentænding i varm tilstand

Ved prøvning efter de i bilag 4 beskrevne betingelser skal gasudladningslyskilden tænde igen direkte efter at have været slukket i en periode som angivet på databladet. Efter 1 sekund skal lyskilden udsende mindst 80 % af dens objektive lysstrøm.

3.7. Elektriske specifikationer

Ved måling efter de i bilag 4 beskrevne betingelser skal lyskildens spænding og wattforbrug ligge inden for de grænser, der er angivet på det relevante datablad.

3.8. Lysstrøm

Ved måling efter de i bilag 4 beskrevne betingelser skal lysstrømmen ligge inden for de grænser, der er angivet på det relevante datablad. Hvis hvidt og selektivt gult er angivet for samme type, gælder den objektive værdi for de lyskilder, der udsender hvidt lys, mens lysstrømmen for den lyskilde, der udsender selektivt gult lys, skal være mindst 68 % af den angivne værdi.

3.9. Farve

3.9.1. Det afgivne lys skal være hvidt eller selektivt gult. Desuden skal de kolorimetriske egenskaber, udtrykt som CIE-kromaticitetskoordinater, ligge inden for de grænser, der er angivet på det relevante datablad.

3.9.2. Definitionerne på farven af det afgivne lys i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

3.9.3. Farven måles efter betingelserne i bilag 4, punkt 10.

3.9.4. Det mindste rødniveau i en gasudladningslyskilde skal opfylde følgende:

hvor:

Ee (λ) [W/nm] er strålingsfluxens fordeling over spektret V (λ) [1] er den spektrale visuelle følsomhed λ [nm] er bølgelængden.

Denne værdi beregnes ved hjælp af intervaller fra et nanometer.

3.10. Uv-stråling

Uv-strålingen fra gasudladningslyskilden skal opfylde følgende:

hvor:

S (λ) [1] er den spektrale vægtningsfunktion km = 683 [lm/W] er den fotometriske strålingsækvivalent (definitioner på andre symboler findes i punkt 3.9.4 ovenfor).

Denne værdi beregnes ved hjælp af intervaller fra et nanometer.

Uv-strålingen vægtes efter de værdier, som er angivet i tabellen nedenfor.

λ S(λ) 250 0,430 255 0,520 260 0,650 265 0,810 270 1,000 275 0,960 280 0,880 285 0,770 290 0,640 295 0,540 300 0,300 305 0,060 310 0,015 315 0,003 320 0,001 325 0,00050 330 0,00041 335 0,00034 340 0,00028 345 0,00024 350 0,00020 355 0,00016 360 0,00013 365 0,00011 370 0,000090 375 0,000077 380 0,000064 385 0,000053 390 0,000044 395 0,000036 400 0,000030

De valgte bølgelængder er repræsentative; andre værdier bør interpoleres.

Værdierne er i overensstemmelse med »IRPA/INIRC Guidelines on limits of exposure to ultraviolet radiation«.

3.11. Standardgasudladningslyskilder

Standard gasudladningslyskilder (etalon) skal opfylde de krav, der gælder for typegodkendelse af lyskilder og de særlige forskrifter som angivet på det relevante datablad. Hvis der er tale om en type, som udsender hvidt og selektivt gult lys, skal standardlyskilden udsende hvidt lys.

4. PRODUKTIONENS OVERENSSTEMMELSE

4.1. Gasudladningslyskilder, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne for mærkning og de tekniske forskrifter i punkt 3 ovenfor og i bilag 1 og 3 til dette regulativ.

4.2. Til efterprøvning af, at forskrifterne i punkt 4.1 er opfyldt, skal foretages passende kontrol af produktionen.

4.3. Indehaveren af godkendelsen skal især:

4.3.1. sørge for procedurer til effektiv kontrol af produkternes kvalitet

4.3.2. råde over det nødvendige udstyr til kontrol af overensstemmelsen af hver godkendt type

4.3.3. sørge for, at prøvningsdata registreres, og at de tilhørende dokumenter er til rådighed i et tidsrum, der aftales med den administrative tjeneste

4.3.4. analysere resultaterne af hver type prøvning med anvendelse af kriterierne i bilag 7, så det kontrolleres og sikres, at produktets karakteristika holdes konstante inden for den normale variation i en industriproduktion

4.3.5. sørge for, at der for hver type gasudladningslyskilde mindst udføres de i dette regulativs bilag 6 foreskrevne prøvninger

4.3.6. sørge for, at enhver prøveudtagning, der udviser tegn på manglende overensstemmelse i forbindelse med den pågældende type prøvning, foranlediger fornyet prøveudtagning og prøvning. Der skal tages alle nødvendige skridt til genoprettelse af den pågældende produktions overensstemmelse.

4.4. Den kompetente myndighed, der har meddelt typegodkendelse, kan til enhver tid kontrollere de overensstemmelseskontrolmetoder, der anvendes i hver produktionsenhed.

4.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

4.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

4.4.3. Forekommer kvalitetsniveauet utilfredsstillende, eller er det nødvendigt at kontrollere gyldigheden af prøvninger, der er udført i henhold til punkt 4.4.2 ovenfor, udtager inspektøren prøver, som sendes til den tekniske tjeneste, der har forestået typegodkendelsesprøvningerne.

4.4.4. Den kompetente myndighed kan udføre enhver prøvning, som foreskrives i dette regulativ. Disse prøvninger finder sted på stikprøver, uden at dette går ud over fabrikantens opfyldelse af sine leveringsforpligtelser og i overensstemmelse med kriterierne i bilag 8.

4.4.5. Den kompetente myndighed skal tilstræbe en inspektionshyppighed på én gang hvert andet år. Dette er imidlertid op til den kompetente myndigheds skøn og dens tillid til de ordninger, der skal sikre effektiv kontrol med produktionens overensstemmelse. Opnås der negative resultater, sikrer den kompetente myndighed, at der tages alle nødvendige skridt til, at produktionens overensstemmelse snarest muligt genoprettes.

5. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

5.1. Godkendelser, som er meddelt for en gasudladningslyskilde i henhold til dette regulativ, kan inddrages, hvis ovenstående krav til produktionens overensstemmelse ikke er overholdt.

5.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 2 til dette regulativ.

6. ENDELIGT OPHØR AF PRODUKTIONEN

Hvis indehaveren af godkendelsen fuldstændigt indstiller produktionen af en type gasudladningslyskilde, som er godkendt i henhold til dette regulativ, skal han underrette den myndighed, som har meddelt godkendelsen, herom. Ved modtagelse af den pågældende meddelelse skal myndigheden underrette de øvrige kontraherende parter i overenskomsten, der anvender dette regulativ, herom ved hjælp af en meddelelsesformular svarende til modellen i bilag 2 til dette regulativ.

7. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGER, OG PÅ DE ADMINISTRATIVE MYNDIGHEDER

De kontraherende parter i overenskomsten, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser eller endeligt ophør af produktionen, som er udstedt i andre stater, skal fremsendes.

(1) En selektivt gul pære eller en supplerende selektivt gul ydre pære, der alene har til formål at ændre lysstrålens farve, men ikke de andre egenskaber ved en gasudladningslyskilde, der afgiver hvidt lys, udgør ikke en ændring af gasudladningslyskildens type.

(2) 0 1 2 3 4 5 6 7 8 9

A B C D E F G H J K L M N P R S T U V W X Y Z

(3) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelser meddeles af medlemsstaterne under anvendelse af deres respektive ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika, 48 for New Zealand, 49 for Cypern, 50 for Malta, 51 for Republikken Korea, 52 for Malaysia, 53 for Thailand, 54 og 55 (ubenyttet) og 56 for Montenegro, 57 (ubenyttet) og 58 for Tunesien. Efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer og udstyr og dele, som kan monteres og/eller anvendes på hjulkøretøjer, samt vilkårene for gensidig anerkendelse af godkendelser udstedt på grundlag af sådanne forskrifter, og de således tildelte numre meddeles af FN's generalsekretær til overenskomstens parter.

BILAG 1 DATABLADE FOR GASUDLADNINGSLYSKILDER Fortegnelse over kategorier af gasudladningslyskilder og deres bladnumre: Lyskildekategori Bladnumre D1R DxR/1 til 7 D1S DxS/1 til 6 D2R DxR/1 til 7 D2S DxS/1 til 6 D3R DxR/1 til 7 D3S DxS/1 til 6 D4R DxR/1 til 7 D4S DxS/1 til 6 Fortegnelse over blade for gasudladningslyskilder og deres rækkefølge i dette bilag: Bladnumre DxR/1 til 7 DxS/1 til 6 Categories D1R, D2R, D3R and D4R Sheet DxR/1 Tegningerne skal kun illustrere gasudladningslyskildens væsentligste dimensioner (i mm) Figur 1 Kategori D1R — type med kabler — sokkel PK32d-3 Figur 2 Kategori D2R — type med konnektor — sokkel P32d-3 (1) Referenceplanet afgrænses af de positioner på holderens overflade, som sokkelringens tre støtteknaster hviler på. (2) Se blad DxR/3. (3) I forhold til referenceaksen skal excentriciteten af den ydre pære ved måling på en afstand af 27,1 mm fra referenceplanet være mindre end ± 0,5 mm i retning B og mindre end + 1 mm/– 0,5 mm i retning A. Kategori D1R, D2R, D3R og D4R Blad DxR/2 Tegningerne skal kun illustrere gasudladningslyskildens væsentligste dimensioner (i mm) Figur 3 Kategori D3R — type med starter — sokkel PK32d-6 Figur 4 Kategori D4R — type med konnektor — sokkel P32d-6 (1) Referenceplanet afgrænses af de positioner på holderens overflade, som sokkelringens tre støtteknaster hviler på. (2) Se blad DxR/3. (3) I forhold til referenceaksen skal excentriciteten af den ydre pære ved måling på en afstand af 27,1 mm fra referenceplanet være mindre end ± 0,5 mm i retning B og mindre end + 1 mm/– 0,5 mm i retning A. Kategori D1R, D2R, D3R og D4R Blad DxR/3 Figur 5 Definition af referenceakse (1) Soklen skal trykkes ned i denne retning Figur 6 Lygtens maksimale profil (2) Kategori D1R, D2R, D3R og D4R Blad DxR/4 Dimensioner Produktionlyskilder Standardlyskilder Elektrodernes placering Blad DxR/5 Buens placering og form Blad DxR/6 De sorte stribers placering Blad DxR/7 α1 (3) 45° ± 5° α2 (4) min. 45° D1R: Sokkel PK32d-3 D2R: Sokkel P32d-3 D3R: Sokkel PK32d-6 D4R: Sokkel P32d-6 i overensstemmelse med IEC Publication 60061 (blad 7004-111-3) ELEKTRISKE OG FOTOMETRISKE SPECIFIKATIONER D1R/D2R D3R/D4R D1R/D2R D3R/D4R Ballastens nominelle spænding V 12 (4) 12 Nominelt wattforbrug W 35 35 Prøvespænding V 13,5 13,5 Lygtespænding Objektiv værdi V 85 42 85 42 Tolerance ± 17 ± 9 ± 8 ± 4 Lygtens wattforbrug Objektiv værdi W 35 35 Tolerance ± 3 ± 0,5 Lysstrøm Objektiv værdi lm 2 800 2 800 Tolerance ± 450 ± 150 Kromaticitetskoordinater ved hvidt lys Objektiv værdi x = 0,375 y = 0,375 Toleranceområde (5) Afgrænsning x = 0,345 y = 0,150 + 0,640 x x = 0,405 y = 0,050 + 0,750 x Skæringspunkter x = 0,345 y = 0,371 x = 0,405 y = 0,409 x = 0,405 y = 0,354 x = 0,345 y = 0,309 Afbrydelsestid ved gentænding i varm tilstande s 10 10 Kategori D1R, D2R, D3R og D4R Blad DxR/5 Elektrodernes placering Formålet med denne prøvning er at bestemme, om elektroderne er korrekt placeret i forhold til referenceaksen og referenceplanet. Måleretning: lyskilden set fra siden og fra oven Dimensioner i mm Produktionslyskilder Standardlyskilder a1 d + 0,5 d + 0,2 a2 d + 0,7 d + 0,35 b1 0,4 0,15 b2 0,8 0,3 c 4,2 4,2 d = elektrodens diameter d < 0,3 for D1R og D2R d < 0,4 for D3R og D4R. Toppen af elektroden nærmest referenceplanet skal være placeret i det område, som defineres af a1 og b1. Toppen af elektroden fjernest fra referenceplanet skal være placeret i det område, som defineres af a2 og b2 Kategori D1R, D2R, D3R og D4R Blad DxR/6 Buens placering og form Formålet med denne prøvning er at bestemme buens form og skarphed og dens placering i forhold til referenceaksen og -planet ved at måle dens bøjning og spredning i det centrale tværsnit D og ved at måle intensiteten af det falske lys i område A og ved linjerne B og C. Ved måling af den relative luminansfordeling i det centrale tværsnit D som angivet i tegningen ovenfor har den maksimale værdi Lmax afstanden r fra referenceaksen. Punkterne på 20 % af Lmax har afstanden s som vist på tegningen nedenfor. Dimensioner i mm Produktionslyskilder Standardlyskilder D1R/D2R D3R/D4R r 0,50 ± 0,25 0,50 ± 0,25 0,50 ± 0,20 s 1,10 ± 0,25 1,10 + 0,25/– 0,40 1,10 ± 0,25 Ved måling af luminans fra måleretning B som defineret i blad DxR/7 med en opstilling som beskrevet i bilag 5, men med et cirkulært område på 0,2M mm i diameter, skal den relative luminans udtrykt som % af Lmax (ved tværsnittet D) være: Område A ≤ 4,5 % Linje B ≤ 15 % Linje C ≤ 5,0 % Arealet for område A defineres af den sorte coating, den ydre pære og et plan 24,5 mm fra referenceplanet Kategori D1R, D2R, D3R og D4R Blad DxR/7 De sorte stribers placering Formålet med denne prøvning er at bestemme, om de sorte striber er korrekt placeret i forhold til referenceaksen og referenceplanet. Ved måling af luminansfordelingen for buen i det centrale tværsnit som defineret i bilag DxR/6 skal den målte luminans efter slukning af lyskilden, således at den sorte stribe dækker buen, være ≤ 0,5 % af Lmax I det område, som defineres af α1 og α3, kan den sorte coating erstattes af andre midler, som forhindrer lystransmission gennem det angivne område. Dimensioner Produktionslyskilder Standardlyskilder α1 45° ± 5° α3 70° min. α4 65° min. β1/24, β1/30, β2/24, β2/30 25° ± 5° f1/24, f2/24 (6) 0,15 ± 0,25 0,15 ± 0,20 f1/30 f1/24 mv ± 0,15 (7) f1/24 mv ± 0,1 f2/30 f2/24 mv ± 0,15 (7) f2/24 mv ± 0,1 f1/24 mv – f2/24 mv ± 0,3 max. ± 0,2 max. d 9 ± 1 Kategori D1S, D2S, D3S og D4S Blad DxS/1 Tegningerne skal kun illustrere gasudladningslyskildens væsentligste dimensioner (i mm Figur 1 Kategori D1S — type med kabler — sokkel PK32d-2 Figur 2 Kategori D2S — type med konnektor — sokkel P32d-2 (1) Referenceplanet afgrænses af de positioner på holderens overflade, som sokkelringens tre støtteknaster hviler på. (2) Se blad DxS/3. (3) Målt på en afstand af 27,1 mm fra referenceplanet og i forhold til den indre pæres centrum skal excentriciteten af den ydre pære være maks. 1 mm. Kategori D1S, D2S, D3S og D4S Blad DxS/2 Tegningerne skal kun illustrere gasudladningslyskildens væsentligste dimensioner (i mm) Figur 3 Kategori D3S — type med starter — sokkel PK32d-5 Figur 4 Kategori D4S — type med konnektor — sokkel P32d-5 (1) Referenceplanet afgrænses af de positioner på holderens overflade, som sokkelringens tre støtteknaster hviler på. (2) Se blad DxS/3. (3) Målt på en afstand af 27,1 mm fra referenceplanet og i forhold til den indre pæres centrum skal excentriciteten af den ydre pære være maks. 1 mm. Kategori D1S, D2S, D3S og D4S Blad DxS/3 Figur 5 Definition af referenceakse (8) Soklen skal trykkes ned i denne retning Figur 6 Lygtens maksimale profil (9) Kategori D1S, D2S, D3S og D4S Blad DxS/4 Dimensioner Produktionslyskilder Standardlyskilder Elektrodernes placering Blad DxS/5 Buens placering og form Blad DxS/6 α1, α2 (10) min. 55° min. 55° D1S: Sokkel PK32d-2 D2S: Sokkel P32d-2 D3S: Sokkel PK32d-5 D4S: Sokkel P32d-5 i overensstemmelse med IEC Publication 60061 (blad 7004-111-3) ELEKTRISKE OG FOTOMETRISKE SPECIFIKATIONER D1S/D2S D3S/D4S D1S/D2S D3S/D4S Ballastens nominelle spænding V 12 (11) 12 Nominelt wattforbrug W 35 35 Prøvespænding V 13,5 13,5 Lygtespænding Objektiv værdi V 85 42 85 42 Tolerance ± 17 ± 9 ± 8 ± 4 Lygtens wattforbrug Objektiv værdi W 35 35 Tolerance ± 3 ± 0,5 Lysstrøm Objektiv værdi lm 3 200 3 200 Tolerance ± 450 ± 150 Kromaticitetskoordinater ved hvidt lys Objektiv værdi x = 0,375 y = 0,375 Toleranceområde (12) Afgrænsning x = 0,345 y = 0,150 + 0,640 x x = 0,405 y = 0,050 + 0,750 x Skærings-punkter x = 0,345 y = 0,371 x = 0,405 y = 0,409 x = 0,405 y = 0,354 x = 0,345 y = 0,309 Afbrydelsestid ved gentænding i varm tilstand s 10 10 Kategori D1S, D2S, D3S og D4S Blad DxS/5 Elektrodernes placering Formålet med denne prøvning er at bestemme, om elektroderne er korrekt placeret i forhold til referenceaksen og referenceplanet. Måleretning: lyskilden set fra siden og fra oven Dimensioner i mm Produktionslyskilder Standardlyskilder a1 d + 0,2 d + 0,1 a2 d + 0,5 d + 0,25 b1 0,3 0,15 b2 0,6 0,3 c 4,2 4,2 d = elektrodens diameter d < 0,3 for D1S og D2S d < 0,4 for D3S og D4S. The top of the electrode nearest to the reference plane shall be positioned in the area defined by a1 and b1. The top of the electrode furthest from the reference plane shall be positioned in the area defined by a2 and b2. Kategori D1S, D2S, D3S og D4S Blad DxS/6 Buens placering og form Formålet med denne prøvning er at bestemme buens form og placering i forhold til referenceaksen og -planet ved at måle dens bøjning og spredning i det centrale tværsnit og ved en afstand på 27,1 mm fra referenceplanet. Buens form er kun angivet som eksempel. Måleretning: lyskilden set fra siden Ved måling af den relative luminansfordeling i det centrale tværsnit som angivet i tegningen ovenfor skal den maksimale værdi være placeret inden for afstanden r fra referenceaksen. Punktet for 20 % af den maksimale værdi skal være inden for s. Dimensioner i mm Produktionslyskilder Standardlyskilder r 0,50 ± 0,40 0,50 ± 0,20 s 1,10 ± 0,40 1,10 ± 0,25 (1) Referenceaksen er vinkelret på referenceplanet og går gennem skæringspunktet for de to parallelle linjer som vist i figur 5 (2) Glaspæren og de bærende dele af glas må ikke rage ud over indhyllingen som vist i figur 6. Indhyllingen er koncentrisk med referenceaksen. (3) Den del af pæren, som er inden for vinklerne ± 1 og ± 2, skal være den lysudsendende del. Denne del skal have en så ensartet form som muligt og skal være fri for optisk forvrængning. Dette gælder hele pærens periferi inden for vinklerne ± 1 og ± 2 bortset fra de sorte striber. (4) Den til ballasten anvendte spænding kan afvige fra 12 V. (5) Se bilag 4. (6) ‘f1/…’ dimension f1, der skal måles i en afstand af referenceplanet angivet i mm efter skråstregen. (7) ‘…/24 mv’ den værdi, der er måles i en afstand af 24 mm fra referenceplanet. (8) Referenceaksen er vinkelret på referenceplanet og går gennem skæringspunktet for de to parallelle linjer som vist i figur 5. (9) Glaspæren og de bærende dele må ikke rage ud over indhyllingen som vist i figur 6. Indhyllingen er koncentrisk med referenceaksen. (10) Den del af pæren, som er inden for vinklerne ± 1 og ± 2, skal være den lysudsendende del. Denne del skal have en så ensartet form som muligt og skal være fri for optisk forvrængning. Dette gælder for hele pærens periferi inden for vinklerne ± 1 og ± 2. (11) Den til ballasten anvendte spænding kan afvige fra 12 V. (12) Se bilag 4.

BILAG 2 MEDDELELSE (største format: A4 (210 × 297 mm))

BILAG 3 EKSEMPEL PÅ GODKENDELSESMÆRKETS UDFORMNING (jf. punkt 2.4.3)

BILAG 4 METODE TIL MÅLING AF DE ELEKTRISKE OG FOTOMETRISKE EGENSKABER 1. Generelt Ved prøvning af aktivering, opstart og gentænding i varm tilstand og ved måling af de elektriske og fotometriske egenskaber skal gasudladningslyskilden være i drift i fri luft med en omgivende temperatur på 25° ± 5 °C. 2. Ballast Alle prøvninger og målinger udføres med ballasten i overensstemmelse med punkt 2.2.2.4 i dette regulativ. Den strømforsyning, der anvendes til prøvning af aktivering og opstart, skal være tilstrækkelig til at sikre en hurtig stigning i højstrømsimpulsen. 3. Funktionsstilling Funktionsstillingen skal være vandret inden for ± 10° med den strømførende ledning placeret nedad. Ældnings- og prøvningsstillinger skal være identiske. Hvis lygten ved en fejl betjenes i den forkerte retning, skal den ældes igen, før målingerne påbegyndes. Under ældning og måling må der ikke være elektrisk ledende genstande inden for en cylinder med en diameter på 32 mm og en længde på 60 mm koncentrisk med referenceaksen og symmetrisk med buen. Desuden skal tilfældige magnetfelter undgås. 4. Ældning Alle prøvninger udføres med lyskilder, som er blevet ældet i mindst 15 cyklusser med følgende tænd/slukcyklus: tændt i 45 minutter, slukket i 15 sekunder, tændt i 5 minutter, slukket i 10 minutter. 5. Forsyningsspænding Alle prøvningerne udføres ved den prøvespænding, der er angivet på det relevante datablad. 6. Aktiveringsprøvning Aktiveringsprøvningen finder anvendelse på lyskilder, som ikke er ældet og ikke har været anvendt i en periode på mindst 24 timer forud for prøvningen. 7. Opstartsprøvning Opstartsprøvningen finder anvendelse på lyskilder, som ikke har været anvendt i en periode på mindst 1 time forud for prøvningen. 8. Prøvning af gentænding i varm tilstand Lyskilden aktiveres og holdes i drift med ballasten ved prøvespændingen i en periode på 15 minutter. Derefter afbrydes forsyningsspændingen til ballasten i en slukningsperiode som angivet på det relevante datablad og tændes igen. 9. Elektrisk og fotometrisk prøvning Før alle målinger skal lyskilden stabiliseres i en periode på 15 minutter. 10. Farve Lyskildens farve måles i en integrationskugle ved hjælp af et målesystem, som viser CIE-kromaticitetskoordinater for det modtagne lys med en opløsning på ± 0,002. Figuren nedenfor viser farvetoleranceområdet for hvid og det begrænsede toleranceområde for gasudladningslyskilder D1R, D1S, D2R, D2S, D3R, D3S, D4R og D4S.

BILAG 5 Optisk opstilling til måling af buens placering og form og elektrodernes placering (1) Gasudladningslyskilden placeres som vist: i figur 1 eller 2 på blad DxR/1 eller blad DxS/1 i figur 3 eller 4 på blad DxR/2 eller blad DxS/2 Et optisk system skal projicere et reelt billede A' af buen A med en foretrukket forstørrelse på M = s′/s = 20 op på en skærm. Det optiske system skal være aplanatisk og akromatisk. I brændvidden f for det optiske system skal en afblænding d fremkalde en projicering af buen med næsten parallelle observationsretninger. For at sikre en vinkel for den halve divergens, som ikke er større end μ = 0,5°, må afblændingens diameter i forhold til det optiske systems brændvidde højst være d = 2f tan(μ). Det optiske systems aktive diameter må højst være: D = (1 + 1/M)d + c + (b1 + b2)/2 (c, b1 og b2 er angivet på blad DxS/5, henholdsvis blad DxR/5). Ved hjælp af en skala på skærmen skal elektrodernes placering kunne måles. Opstillingen kan med fordel kalibreres ved at anvende en separat projektor med en parallel stråle sammen med en lære, hvis skygge projiceres op på skærmen. Læren skal vise referenceaksen og planet parallelt med referenceplanet med afstanden »e« mm fra dette (e = 27,1 for D1R, D1S, D2R, D2S, D3R, D3S, D4R og D4S). I skærmens plan skal der monteres en modtager, som kan bevæges i lodret retning på en linje svarende til planet i afstanden »e« fra referenceplanet for gasudladningslyskilden. Modtageren skal have samme relative spektrale følsomhed som det menneskelige øje. Modtagerens størrelse må højst være 0,2 M mm i vandret og højst 0,025 M mm i lodret retning (M = forstørrelsen). Den målbare bevægelses længde skal være således, at der kan foretages måling af de påkrævede mål for buens bøjning r og buens spredning s. (1) Denne metode er et eksempel på en målemetode; der kan anvendes andre metoder, som har tilsvarende målenøjagtighed.

BILAG 6 Mindstekrav til fabrikantens kvalitetskontrolprocedurer 1. GENERELT Forskrifter vedrørende overensstemmelse betragtes som overholdt med hensyn til fotometriske (herunder uv-stråling), geometriske, visuelle og elektriske krav, hvis de tolerancer, der er angivet i de for seriefremstillede gasudladningslyskilder relevante datablade i bilag 1 og i de relevante datablade for sokler, overholdes. 2. MINDSTEKRAV TIL FABRIKANTENS KONTROL AF PRODUKTIONENS OVERENSSTEMMELSE For hver type gasudladningslyskilde skal fabrikanten eller indehaveren af godkendelsesmærkningen med passende mellemrum udføre prøvninger i overensstemmelse med bestemmelserne i dette regulativ. 2.1. Prøvningernes art Prøvningen af overensstemmelse med disse specifikationer skal omfatte de fotometriske, geometriske og optiske egenskaber. 2.2. Prøvningsmetoder 2.2.1. Prøvningerne udføres generelt i overensstemmelse med metoderne i dette regulativ. 2.2.2. Anvendelse af punkt 2.2.1 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed. 2.3. Prøvetagningens art Der udtages stikprøver af refleksanordninger fra en ensartet produktionsbatch. Ved en ensartet batch forstås et sæt gasudladningslyskilder af samme type, defineret i henhold til fabrikantens produktionsmetoder. 2.4. Målte og registrerede egenskaber Gasudladningslyskilder inspiceres, og prøvningsresultaterne registreres i overensstemmelse med opdelingen af egenskaber i bilag 7, tabel 1. 2.5. Godkendelseskriterier Det påhviler fabrikanten eller indehaveren af godkendelsen at foretage en statistisk analyse af prøvningsresultaterne med henblik på opfyldelse af forskrifterne for prøvning af produktionens overensstemmelse i punkt 4.1 i dette regulativ. Disse forskrifter betragtes som opfyldt, hvis det acceptable niveau for ikke-overensstemmelse for hver enkelt gruppe af egenskaber i tabel 1 i bilag 7 ikke overskrides. Dette betyder, at antallet af gasudladningslyskilder, der ikke overholder forskrifterne for en gruppe egenskaber for en type gasudladningslyskilde, ikke overstiger kvalifikationsgrænserne i de relevante tabeller (2, 3 eller 4) i bilag 7. Bemærk: Hver enkelt forskrift for en gasudladningslyskilde skal betragtes som en egenskab.

BILAG 7 Prøveudtagning og overensstemmelsesniveauer i forbindelse med fabrikanternes prøvningsregistrering Tabel 1 Egenskaber Gruppe egenskaber Gruppe (1) af prøvningsresultater for forskellige typer gasudladningslyskilder Mindste antal stikprøver pr. gruppe (1) i løbet af 12 måneder Acceptabelt niveau for ikke-overensstemmelse pr. gruppe egenskaber (%) Mærkning, læselighed og varighed Alle typer med samme udvendige dimensioner 315 1 Pærens kvalitet Alle typer med samme pære 315 1 Ydre dimensioner (uden sokkel) Alle typer af samme kategori 315 1 Buens og stribernes placering og mål Alle typer af samme kategori 200 6,5 Aktivering, opstart og gentænding i varm tilstand Alle typer af samme kategori 200 1 Lygtespænding og -wattforbrug: Alle typer af samme kategori 200 1 Lysstrøm, farve og uv-stråling Alle typer af samme kategori 200 1 Kvalifikationsgrænser for overensstemmelse baseret på forskelligt antal prøvningsresultater for hver gruppe egenskaber opført i tabel 2 som maksimalt antal tilfælde af ikke-overensstemmelse. Grænserne er baseret på et acceptabelt niveau på 1 % ikke-overensstemmelse ud fra en godkendelsessandsynlighed på mindst 0,95. Tabel 2 Antal prøvningsresultater for hver egenskab Kvalifikationsgrænser for overensstemmelse - 200 5 201 - 260 6 261 - 315 7 316 - 370 8 371 - 435 9 436 - 500 10 501 - 570 11 571 - 645 12 646 - 720 13 721 - 800 14 801 - 860 15 861 - 920 16 921 - 990 17 991 - 1 060 18 1 061 - 1 125 19 1 126 - 1 190 20 1 191 - 1 249 21 Kvalifikationsgrænser for overensstemmelse baseret på forskelligt antal prøvningsresultater for hver gruppe egenskaber opført i tabel 3 som maksimalt antal tilfælde af ikke-overensstemmelse. Grænserne er baseret på et acceptabelt niveau på 6,5 % ikke-overensstemmelse ud fra en godkendelsessandsynlighed på mindst 0,95. Tabel 3 Antal registrerede lygter Kvalifikationsgrænse - 200 21 201 - 213 22 214 - 227 23 228 - 240 24 241 - 254 25 255 - 268 26 269 - 281 27 282 - 295 28 296 - 308 29 309 - 322 30 323 - 336 31 337 - 349 32 350 - 363 33 364 - 376 34 377 - 390 35 391 - 404 36 405 - 417 37 418 - 431 38 432 - 444 39 445 - 458 40 459 - 472 41 473 - 485 42 486 - 499 43 500 - 512 44 513 - 526 45 527 - 540 46 541 - 553 47 554 - 567 48 568 - 580 49 581 - 594 50 595 - 608 51 609 - 621 52 622 - 635 53 636 - 648 54 649 - 662 55 663 - 676 56 677 - 689 57 690 - 703 58 704 - 716 59 717 - 730 60 731 - 744 61 745 - 757 62 758 - 771 63 772 - 784 64 785 - 798 65 799 - 812 66 813 - 825 67 826 - 839 68 840 - 852 69 853 - 866 70 867 - 880 71 881 - 893 72 894 - 907 73 908 - 920 74 921 - 934 75 935 - 948 76 949 - 961 77 962 - 975 78 976 - 988 79 989 - 1 002 80 1 003 - 1 016 81 1 017 - 1 029 82 1 030 - 1 043 83 1 044 - 1 056 84 1 057 - 1 070 85 1 071 - 1 084 86 1 085 - 1 097 87 1 098 - 1 111 88 1 112 - 1 124 89 1 125 - 1 138 90 1 139 - 1 152 91 1 153 - 1 165 92 1 166 - 1 179 93 1 180 - 1 192 94 1 193 - 1 206 95 1 207 - 1 220 96 1 221 - 1 233 97 1 234 - 1 249 98 Kvalifikationsgrænserne for overensstemmelse baseret på forskelligt antal prøvningsresultater for hver gruppe egenskaber er anført i tabel 4 som procentdel af resultaterne, ud fra en godkendelsessandsynlighed på mindst 0,95. Tabel 4 Antal prøvningsresultater for hver egenskab Kvalifikationsgrænser i % af resultaterne. Acceptabelt niveau for 1 % ikke-overensstemmelse Kvalifikationsgrænser i % af resultaterne. Acceptabelt niveau for 6,5 % ikke-overensstemmelse 1 250 1,68 7,91 2 000 1,52 7,61 4 000 1,37 7,29 6 000 1,30 7,15 8 000 1,26 7,06 10 000 1,23 7,00 20 000 1,16 6,85 40 000 1,12 6,75 80 000 1,09 6,68 100 000 1,08 6,65 1 000 000 1,02 6,55 (1) Bedømmelsen skal sædvanligvis dække serieproducerede gasudladningslyskilder fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem.